เรื่องร้องเรียน: 22 ส.ค. 7.53-7.58น. ในเวลาเพียงแค่ 5 นาที ยังคงมีผู้กระทำผิดฝ่าฝืนขับบนทางเท้าอย่างต่อเนื่อง นี่เฉพาะที่ถ่ายทันนะครับ แม้ว่าจะมีทั้งป้ายห้ามขับบนทางเท้า ป้ายมีกล้อง AI ตรวจจับ รั้วกั้นตลอดทั้งแนวจนจะไม่มีทางให้คนเดินอยู่แล้ว ผมจึงมาขอดูภาพจากกล้อง AI ในจุดนี้สัก 1 ภาพครับ จะได้รู้ว่ามีจริง รู้ว่าชีวิตมีความปลอดภัยขึ้นมาอีกขั้นนึงแล้ว หวังว่าจะได้เห็นนะครับ ขอบคุณมากครับ
การดำเนินการของเจ้าหน้าที่: เรียน ผู้แจ้งเรื่อง  กรณีจัดเจ้าหน้าที่เข้าตรวจสอบบริเวณป้ายรถเมล์สมเด็จพระปิ่นเกล้าขอเรียนว่าขณะนี้ได้จัดกำลังเจ้าหน้าที่เทศกิจหมุนเวียนเข้าตรวจสอบบริเวณดังกล่าวแต่ไม่สามารถอยู่ประจำที่ได้เนื่องจากมีเจ้าหน้าที่ปฏิบัติงานชุดจับกุมจำนวน 10 นาย จะต้องกวดขันบริเวณอื่นๆที่มีการร้องเรียนจำนวนมากเช่นบริเวณถนนจรัญสนิทวงศ์แยกพรานนกถนนบรมราชชนนีเพื่อดำเนินคดีกับผู้ฝ่าฝืนจึงต้องใช้วิธีจัดเจ้าหน้าที่หมุนเวียนตั้งด่านบริเวณถนนจรัญสนิทวงศ์และบริเวณถนนอื่นๆสลับกันไป  สำหรับกรณีกล้องวงจรปิดได้ประสานเป็นการภายในกับสำนักเทศกิจและสำนักการจราจรและขนส่งแล้วแจ้งว่าอยู่ระหว่างการจัดสรรกล้องเพิ่มเติมซึ่งต้องใช้งบประมาณและระยะเวลาช่วงหนึ่งเพราะจะต้องจัดสรรให้กับ 50 เขตของกรุงเทพมหานครจึงไม่สามารถนำมาติดในเร็ววันได้ แต่ได้แจ้งไปแล้วว่าบริเวณนี้มีประชาชนร้องขอกล้องวงจรปิดเพิ่มเติม  จึงเรียนมาเพื่อขออนุญาตปิดเรื่อง  หากมีการปฏิบัติเพิ่มเติมจะส่งรูปภาพรายงานให้ท่านทราบต่อไป  ขอบคุณสำหรับคำแนะนำทุกกรณีครับ  จึงเรียนมาเพื่อทราบ
ความเห็นของผู้แจ้ง: ก็ถ้ารู้จักจับจริงปรับจริงทุกครั้งที่เจอ จำนวนผู้กระทำความผิดก็คงไม่เยอะขนาดนี้ครับ มัวแต่ใจดีกับผู้กระทำผิด ตักเตือนตลอดไม่เคยคิดจะปรับ พวกชั่วพวกนี้ก็ได้ใจ ทำจนชินจนกลายเป็นสันดาน พอประชาชนมีช่องทางร้องเรียน ก็มาบอกว่ามีเรื่องร้องเรียนเป็นจำนวนมาก ก็แน่นอนหละครับ เพราะพวกท่านปล่อยปละละเลยเอง ใครก็ช่วยพวกท่านไม่ได้ครับ ผมจะยอมให้พวกท่านปิดเรื่องนี้ แต่ถ้าผมเจออีกผมก็แจ้งอีกครับไม่ต้องกลัว ปิด 1 เรื่องอาจจะงอกมาอีก 10 เรื่องก็เป็นไปได้ ถ้าท่านยังไม่จริงจังในการจับกุม เราจะได้เจอกันอีกนานแสนนานครับ ตราบใดที่ท่านชัชชาติยังคงไม่ปิดระบบนี้ทิ้ง จะบอกว่าสมน้ำหน้าก็ไม่น่าจะผิดอะไร แทนที่จะเห็นใจประชาชนคนเดินทางเท้า กลับไปเห็นใจผู้กระทำผิด พอเจอก็ตักเตือน แล้วก็ยังโคตรจะใจดียอมให้เข็นผ่านไปอีก เป็นความคิดที่ไม่รู้จะเรียกว่าอะไรดี เอาเป็นว่าไม่ฉลาดคิดไม่ได้ครับ ขอให้โชคดีนะครับ #ทางเท้าต้องเป็นทางเท้า
พื้นที่: แขวงอรุณอมรินทร์ เขตบางกอกน้อย กรุงเทพมหานคร